Source: http://www.ziare.com/stiri/justitie/democratia-si-justitia-din-romania-in-dezbatere-la-parlamentul-european-live-video-1458553
Timestamp: 2020-01-25 10:21:02+00:00
Document Index: 32392566

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

OUG 13, in dezbatere la Bruxelles Ministrul Justitiei: A fost vorba despre o inabilitate. Gabriel Liiceanu: Romania e condusa de doi penali
Miercuri, 22 Martie 2017, ora 15:25
Criza generata in Romania de adoptarea OUG 13 a fost dezbatuta, miercuri, in comisia LIBE a Parlamentului European. La dezbatere au fost prezenti, printre altii, ministrul Justitiei, Tudorel Toader, filosoful Gabriel Liiceanu, jurnalisti si protestatari.
Dezbaterea "Democratie si justitie in Romania" a fost organizata ca urmare a deciziei luate de plenul Parlamentului European dupa ce Guvernul Grindeanu a adoptat controversata ordonanta de urgenta 13, care a scos sute de mii de oameni in strada.
Protestele #rezist nu contenesc: Kovesi, keep calm and keep going! (Galerie foto & video)
Tudorel Toader a declarat ca a fost vorba doar despre o inabilitate a Guvernului Grideanu si a dat asigurari ca in mandatul sau asemenea lucruri nu se vor mai repeta. De asemenea, el a subliniat faptul ca DNA a anchetat ministri, interferand astfel cu autoritatea legiuitoare.
In ciuda intrebarilor repetate pe care le-a primit de la jurnalisti si protestatari, Tudorel Toader a refuzat sa spuna daca el personal este de acord sau nu cu posibilitatea ca o persoana condamnata penal sa ocupe o functie de demnitate publica, subiectul care il vizeaza direct pe Liviu Dragnea aflandu-se in dezbaterea CCR.
De asemenea, intrebat ce cauta o persoana cu o cariera ca a sa intr-un guvern numit si condus din umbra de un condamnat, Liviu Dragnea, Tudorel Toader a sustinut ca el are independenta totala si ca nimeni nu ii poate spune ce poate si ce nu poate sa faca.
Dezbaterea din Comisia pentru libertati civile, justitie si afaceri interne (LIBE) a fost transmisa live pe site-ul Parlamentului European:
15:05 - Monica Macovei: Am fost socata de afirmatia presedintelui CCR Valer Dorneanu ca decizia pe legea 90 e "cea mai grea decizie". De ce? Trebuie respinsa ca inadmisibila, Constitutia nu prevede asa ceva. In Albania s-a adoptat o lege care interzice oricarei persoane condamnate sau anchetate penal sa ocupe orice functie publica. In Albania!
14:58 - (cat timp mai poate rezista societatea civila, cat timp mai poate apara in strada justitia?) Andrei Rosu: Nu putem sta in corturi 4 ani. Pasul urmator va fi de a crea o platforma online, am creat grupuri de lucru in care am invitat si juristi. Senzatia mea e ca traim intr-o bula, televizoarele arata o alta lume. Parintii mei, de exemplu, au protestat la Cotroceni. Trebuie sa gasim si alte modalitati, vrem sa sustinem un partid nou aparut, care sa ne dea acel confort ca e in stare sa duca Romania pe un fagas bun. Nici Parlamentul nu ne mai inspira incredere, siguranta, jumatate din el are probleme penale.
14:50 - Intrebat cand o sa intre in politica, Gabriel Liiceanu a raspuns: E prea tarziu. De ce n-am intrat pana la un moment dat? Pentru ca jocurile erau facute intr-un fel care nu permitea unui personaj ca mine sa se manifeste politic. M-ar fi dizolvat. Uitati-va ce s-a intamplat cu intelectualii care au intrat in politica.
14:30 - Gabriel Liiceanu citeste la conferinta de presa a protestatarilor randurile pe care nu le-a mai putut citi la dezbatere (din lipsa de timp i-a fost taiat microfonul) si face cateva declaratii.
- Nu mai e un tineret romanesc pur si simplu, ci unul european, care a invatat in Europa, care nu vrea sa isi paraseasca tara, care vrea sa aiba o tara curata acasa.
- E de sperat ca un astfel de tineret va face un partid, pentru ei si pentru constructia viitoare am venit sa vorbesc aici.
- Calitatea de cetatean nu a existat in Romania inainte de 90, de asta e atat de greu sa o obtinem azi.
- Problema e daca urmatorii 3-4 ani ne vor mai permite sa putem functiona.
- Felul in care a vorbit ministrul astazi, mi se pare de necrezut. Intri intr-un guvern care de la cap la coada e creatura unui singur om care isi aduce oamenii de unde s-a nascut si sa spui ca nu ai nimic politic? Nu are nimic politic cand cere evaluarea lui Kovesi? Cand nu poate sa discearna ce a anchetat DNA?
- In europa Curtea Constitutionala e sacra, cu conditia sa fie independenta, la noi CCR e a PSD, pentru ca dl Valer Dorneanu a avut 8 ani doua mandate din partea PSD. Cum e depolitizata CCR?!
- (ce spuneti despre declaratiile ministrului? E o somitate a dreptului sau un avatar al lui Iordache?) Stiti cati judecatori sunt in Romania? 9.000. Stiti cati membri are UNJR? 90. Doamna Garbovan apare ca sefa magistratilor din Romania si a intrat deja in jocul politicului.
Cu atat mai grava e situatia in cazul dl Toader. In clipa de fata el nu se mai afla pe tabla impartialitatii justitiei, ci pe tabla de sah a politicului. Cum sta intr-un guvern pus de un condamnat penal? Cum stai cu ministrii care te compromit laolalta. Eu nu am auzit de cand sunt cand l-am auzit pe ministrul Agriculturii, e de un comic fabulos! (Petre Daea, n.red.) Nu am vazut ca cineva sa se duca intr-un for international facandu-ne de ras in halul ala, doamna de la Ministerul Muncii (Lia Olguta Vasilescu, n.red.). Ce cauti ca profesionist de top in asemenea magma? Astia sunt profesionistii nostri?!
El putea sa spuna sunt un tehnocrat in guvernul actual, dar contextul nu ii poate accepta acest argument. Nu poti sa fii tehnocrat intr-un guvern politizat pana la maduva. Cine a cerut evaluarea? (DNA si PG, n.red.)
14:25 - Cateva dintre declaratiile protestatarilor:
- Vrem sa intarim societatea civila, nu vrem sa intram in politica. De 27 de ani coruptia omoara Romania.
- Mihai Tudorica: Sunt initiatorul grupului 600.000 pentru Romania. Impreuna cu Andrei Rosu am decis sa ne unim fortele pe FB. Ma bucura ca societatea civila in Romania, in sfarsit, s-a nascut. Acum avem o societate civila, e important sa vedem ce facem cu ea. Sunt multe initiative care se vor concretiza, unele sunt politice, asteptam sa vedem ce directie vor lua. Aceasta este directia pe care eu o urmaresc.
- George Barbarosie - Am protestat aproape zi de zi. Trebuie sa scapam de ideea ca nu exista un partid care sa faca bine. Trebuie sa existe, il vom face noi, sa lucreze in interesul nostru.
14:22 - Si reprezentantii protestatarilor sustin o conferinta de presa.
14:00 - Tudorel Toader discuta cu jurnalistii si protestatarii aflati la Bruxelles.
- S-au spus multe inexactitati, de ex OUG 13 nu a fost despre gratiere.
- (cum puteti fi ministru intr-un guvern controlat de un condamnat?) Mi s-a propus sa preiau portofoliul si mi s-au dat garantii de independenta. Nu primesc ordine de la nimeni, am deplina independenta in adoptarea OUG si de a spune NU.
- (de ce atacati DNA?) Nu atac. Societatea e compusa din toti semenii nostri. Constitutia spune ca MP isi desfasoara activitatea sub autoritatea ministrului Justitiei, care poate face evaluari.
- (nu aveti dreptul sa faceti evaluari profesionale, doar CSM) Stiu, ministerul verifica daca autoritatile isi respecta competentele, daca raman in matca constitutionala. Nu m-ati vazut uitandu-ma in dosare.
- (ca om al legii, credeti ca un om condamnat poate ocupa demnitati publice?) Eu nu vorbesc decat in numele meu, ca om al legii, ca ministru. Eu am fost 10 ani judecator si am verificat daca legea e compatibila cu constitutia, noi trebuie sa respectam legea, buna, rea cum e. Daca nu suntem de acord, o atacam la CCR sau o modificam.
- (CCR a amanat o decizie de 2 ori, v-ar fi fost la fel de greu?) De-a lungul carierei mele nu am ezitat sa fac opinie separata.
- (ca cetatean roman credeti ca un infractor trebuie sa ocupe sau nu o functie publica, da sau nu?) Nu judec decat legile. Daca nu eram ministru, nu ma intrebati.
- (toata lumea va intreaba, de ce nu raspundeti?)
Tudorel Toader refuza sa mai discute si pleaca.
13:50 - Dezbaterea se incheie, presedintele anunta ca o decizie va fi luata de coordonatorii LIBE, care vor trimite o delegatie la Bucuresti.
Urmeaza mai multe declaratii de presa.
13:46 - Raspund si ceilalti vorbitori.
Victor Alistar: Familia mea, colegii mei au facut obiectul unui atac din partea regimului Basescu. Am castigat toate procesele in instanta.
Gabriel Liiceanu: Politicienii sunt recunoscuti, cetatenii nu, altfel nu ar fi lasat 600.000 de oameni in strada fara sa ii bage in seama. Mesajul cetatenilor e ignorat.
- Ancheta DNA nu a vizat oportunitatea legiferarii, ci s-a declansat pentru distrugerea de documente. Domnule ministru, stiati prea bine acest lucru.
- Drama e ca pana si CCR e politizata.
Attila Biro: Conditiile din penitenciare sunt groaznice, guvernele nu au investit. Unul din motivele OUG 13 a fost acesta, dar e ridicol pt ca proiectul viza si pedepsele cu suspendare. Avem o minciuna extrem de clara in documente.
Politicianul care isi face vacantele in Brazilia este seful PSD, Liviu Dragnea.
13:36 - Tudorel Toader raspunde la intrebarile adresate de eurodeputati:
- Nu am facut politica, nu o sa vada dl Ungureanu de la mine masuri, gesturi, declaratii, initiative cu continut politic.
- Despre deciziile CCR: Au fost 2 decizii. Una care a spus foarte limpede ca guvernul a adoptat OUG 13 cu respectarea unor competente legale, ca legiuitorul apreciaza oportunitatea reglementarii, ca procurorul nu poate verifica oportunitatea, dar poate evalua, ancheta o fapta penala. Procesul de legiferare nu este o fapta penala, ca n-ar mai reglementa absolut nimeni.
- Sistemul penitenciar: Gratierea e uzitata, legiuitorul o foloseste din cand in cand. Nu le dai drumul la toti si spui ca ai rezolvat problema. Faptele de coruptie sunt exceptate de la gratiere.
- Abuzul in serviciu: Nu am facut judecati de valoare in domenii in care nu ma pricep. OUG 13 a avut si relele ei, dar a vrut sa puna de acord abuzul in serviciu cu decizia CCR, care spune ca un functionar poate fi anchetat pentru abuz daca nu isi indeplineste o atributiune prevazuta in lege sau OUG. Proiectul meu de lege va viza doar punerea de acord cu decizia CCR, fara o virgula in plus sau in minus.
- Raportul DNA si SRI: Arhitectura statului presupune competente complementare. SRI are rolul complementar de informare, trebuie sa isi faca treaba in aceste limite. Nu intra SRI in zona de urmarire penala, cum nu intra DNA in zona SRI, competentele sunt complementare, nu suprapuse.
- MCV: Speram sa indeplinim conditionalitatile, desi sunt mobile, nu sunt tinte fixe pe care sa le tai de pe lista.
- Ministrii anchetati de DNA: Ca sa il anchetezi trebuie sa il audiezi, generic formula este urmarire penala.
- Nu vom adopta ordonante de urgenta in domeniul legilor organice, vom respecta competentele legiuitorului, consultand societatea civila.
13:32 - Un eurodeputat subliniaza faptul ca subiectul dezbaterii este protectia drepturilor cetatenesti, ale contribuabililor, de aceea este foarte important. El il intreaba pe Tudorel Toader ce rol au serviciile secrete in toata aceasta poveste.
13:30 - Vorbeste europarlamentarul Monica Macovei, care ii mentioneaza pe protestatarii aflati in sala si il intreaba pe Attila Biro care e numele politicianului cu averi in Brazilia.
13:27 - Eurodeputatul Traian Ungureanu aminteste ca Victor Alistar a avut el insusi o problema in justitie si il intreaba pe Tudorel Toader cum se simte el, un apolitic, intr-un guvern "obsedat" de Codul Penal si de ce a spus ca ministrii au fost anchetati de DNA, cand ei au fost doar audiati de DNA.
13:10 - Iau cuvantul cativa eurodeputati din partea grupurilor PE. Tudorel Toader este intrebat despre abuzul in serviciu, ordonanta 13, gratiere si situatia din inchisori.
"Dezbaterea nu este romano-romana, ci ne vizeaza pe toti cetatenii europeni si institutiile europene", a subliniat un eurodeputat.
13:02 - Vorbeste Attila Biro, de la Rise Project:
- Investigatiile noastre au aratat ca retelele de coruptie nu se opresc la marginea tarii. Sunt folosite paradisuri fiscale prin care se incearca pierderea urmelor banilor castigati ilicit.
- Cel mai recent ex este cel al oligarhilor rusi care au spalat miliarde de dolari. Banii au tranzitat si Romania. In tara noastra, spitalele au fost dezinfectate ani de zile cu substante diluate. Au fost utilizati bani spalati prin offshore-uri.
- Exista retele de traficanti de medicamente - bolnavi, doctori, farmacisti, producatori.
- Padurile virgine sunt decimate de firme din Austria. Defrisarile ilegale sunt posibile pentru ca primari, judecatori sunt implicati in retele.
- Panama Papers a aratat ca oameni de afaceri din Romania si-au mutat averile ilegale in paradisuri fiscale.
- Am discutat cu cineva care inregistra offshores si mi-a spus: In fiecare saptamana venea un politician si spunea: am 1 mil, 5 mil, vreau sa ii plasez undeva unde sa nu poata fi atinsi de autoritati. 90% din clienti proveneau din crima organizata.
- Aceste exemple au un punct comun: vedem acei 1% care au in minte doar sa fraudeze bugetul, sa isi exporte averile si sa nu fie atinsi. Romanii au iesit in strada pentru ca i-au vazut ca nu patesc nimic.
- Un ultim exemplu: Un politician isi face averile in Brazilia (Dragnea, n.red.) cu proprietarul companiei care ani de zile a fraudat bugetul CFR.
12:51 - Ia cuvantul Gabriel Liiceanu:
- Sunt profesor de filosofie, scriitor, conduc una dintre cele mai importante edituri. Mai am o meserie, dobandita in 1990, dupa caderea comunismului: de cetatean. Voi vorbi ca cetatean. Sunt membru al GDS, reprezint societatea civila.
- Nu as fi venit aici ca cetatean al unei tari de 10 ani membra UE daca nu mi-as fi simtit valorile democratiei sever amenintate.
- Ceea ce ne-a adus pe ultimul loc in clasamentele Europei este coruptia la nivel inalt. Incepand din 2000, odata cu guvernul Nastase, premierul condamnat, coruptia a devenit sistematica. In ultimii 17 ani, tara s-a impartit pe stapani regionali - baroni - care s-au imbogatit la nivel de zeci si sute de milioane de euro fara o justificare plauzibila. Nimeni nu poate sa spuna de cate miliarde a fost Romania jefuita.
- De peste 10 ani a aparut DNA, condusa in ultimii ani de LC Kovesi. Aceasta institutie a deschis catorva mii de politicieni dosare de urmarire penala. Din bilantul pe 2015, reiese ca s-a dat mita de 431 de milioane de euro. In 2016, peste 800 de demnitari au primit sentinte finale pentru coruptie.
- PSD-ALDE a castigat alegerile cu 18% din voturile totale. Desi condamnat, Dragnea, si-a asumat functia de preseditne al CDEp, iar Tariceanu, acuzat de marturie falsa. Romania are in fruntea Parlamentului doi oameni condamnati sau cu procese penale.
- Membrii guvernului nu au fost alesi dupa criterii de competenta, ci de fidelitate. Telul principal a fost sa scape pletora de penali. De aceea guvernarea a debutat cu un atac la justitie. Ordonanta urma sa ii scoata de sub rigorile legii in primul rand pe cei doi sefi de partide care conduc coalitia.
- Acestea sunt faptele care au scos in strada timp de peste o luna sute de mii de oameni.
- Orice individ e obligat moral si politic sa isi exerseze functia de supraveghetor al politicului si meseria suprema de cetatean.
- Nu am nicio indoiala ca Dragnea si colegii, pentru a scapa de puscarie, nu s-ar da inapoi de la nimic, au demonstrat-o de-a lungul anilor si in ultimele doua luni.
- De la Iliescu si pana la Dragnea, trecand prin guvernele Nastase si Ponta, plagiator si judecat, istoria a facut din Romania poate cel mai napastuit popor din UE.
- Cei care n-au adus aici vor sa se bucure nestingheriti de ce au furat. Tinta lor e acum Parchetul General si DNA. Dragnea a spus saptamana trecuta: "Trebuie sa ne concentram pe demiterea sefei DNA".
- De la generatia de 20 de ani, necontaminata de Ceausescu, poate incepe totul. Sunt inteligenti, dinamici si nu mai pot fi manipulati.
12:40 - Ia cuvantul Victor Alistar, director executiv al Transparency International:
- Atmosfera din Romania este polarizata, e un dialog al surzilor. Se comunica partial, cu jumatati de adevaruri. Rugati-i pe expertii dvs sa se documenteze in concret, in Romania nu avem o mass-media obiectiva, cercetati documentele oficiale.
- Domnia legii sau apararea libertatilor sunt cele doua jumatati ale statului de drept, e nevoie de amandoua ca statul de drept sa nu patineze.
- In Romania nu e nimeni ferit de anchetele justitiei. Romania e singura tara europeana in care 8 dintre presedintii cluburilor de fotbal au fost luati intr-un singur dosar.
- Exista batalie politica si derapaje, dar unde nu sunt? Si in Franta sunt discutii, fara un verdict al instantei, insa.
- Statul a inteles sa intareasca la maxim capacitatea de sanctionare, dar nu si partea de prevenire. Nu s-a dat decat parghia de sanctionare.
- Investitiile merg bine.
- Barometrul spune ca peste 70% dintre romani considera coruptia prima tema. Anul trecut la alegerile locale candidatul unui oras mare era dupa gratii - a obtinut 69% din voturi (Catalin Chereches). Asta e ingrijorator.
- Riscam in urmatorii ani sa avem o dezangajare pe acest mesaj.
- OUG13 a fost anulata, dar a fost o inabilitate la emiterea actului normativ, o neclaritate, cum spunea ministrul. Pe fond, insa, aceste modificari vor veni si sper ca se vor referi strict la deciziile CCR in proiectul pe care guvernul il va elabora.
12:30 - Ia cuvantul jurnalistul Liviu Avram:
- Va voi spune cum am trait eu criza ordonantelor.
- Eu dau din banii mei statului, cu prezumtia ca cei carora le dau banii nu ii fura si ii administreaza corect in folosul tuturor.
- Ma bazez pe legislatie.
- Faptele sunt prevazute in CP: abuz in serviciu, neglijenta etc.
- Acum 2 luni, intr-o noapte, guvernul Romaniei a facut un lucru de neinchipuit: prin OUG a dezincriminat total neglijenta in serviciu si conflictul de interese, si a dezincriminat partial abuzul in serviciu.
- Pe mine ma obligi sa dau bani la buget, dar te arati generos cu cei care ii fura? Pe mine m-ai intrebat? Nu.
- Am avut alegeri, in campanie nu s-a vorbit niciodata despre aceste modificari substantiale ale legii penale. Cei care au cerut votul au avut o agenda ascunsa. Asa arata capcana perfecta: cea pe care victima nu are cum sa o evite. Am intrat cu totii. Capcana a fost pregatita cu stiri false si spaime false.
- Cum sa mai ramai calm, sa mai stai acasa? Sute de mii de contribuabili disciplinati s-au transformat in protestatari.
- S-a cerut arbitrajul CCR. Din 5 sesizari, CCR a reusit performanta sa nu ne spuna nimic despre ce ne interesa: ce a facut Guvernul a facut bine, rau sau altcumva?
- Ramasi fara pavaza institutionala, ne-a mai ramas strada. In urma protestelor, guvernul si-a anulat legea. Romanii din strada au repus ordinea.
- Totul s-a mutat in Parlament. Acolo au inceput sa apara proiecte de lege care au acelasi scop: sa ne slabeasca legea care ne pazeste banii si o viata mai usoara pentru cei care vor sa ii fure.
- Venim noi Parlamentul si facem acelasi lucru, ce puteti sa faceti? De aceea continua protestele.
- Slabirea legii este dorita si de o parte din Opozitie. Au fost si ei la guvernare si au sau urmeaza sa aiba probleme cu legea. Probabil ca Parlamentul isi va impune vointa.
- Nu poti sta 4 ani in strada cu spaima ca alesii isi pot impune agenda.
- Cine oboseste primul pierde partida, Strada a inceput sa oboseasca.
- Ce traim noi acasa nu e gluma, ne simtim ostatici ai propriilor conducatori. Ajutati-ne sa ii aducem la un comportament decent fata de banii nostri si fata de banii europeni.
12:14 - Ministrul Justitiei, Tudorel Toader, ia cuvantul.
- Sunt ministru de o luna, nu am facut si nu fac parte din niciun partid politic. Am 31 de ani de practica judiciara neintrerupta, am fost procuror, avocat, 10 ani judecator la CCR. Sunt membru titular in Comisia de la Venetia din partea statului roman. Sunt rectorul AI Cuza.
- As dori sa fac o prezentare onesta, corecta, a stadiului in care se afla justitia din Romania. Sunt convins ca avem nevoie de o radiografie corecta a sistemului juridic din Romania.
- Legislatia din Romania a cunoscut o evolutie, o dinamica ireversibila. Chiar daca la un moment dat apar sincope in reglementare, standardul atins are caracter ireversibil.
- Avem o inflatie legislativa. Avem prea multe legi greu de cunoscut, de aplicat, de interpretat.
- Avem o practica judiciara neunitara, dar avem mecanisme de corectie - la ICCJ, chiar si CCR.
- Unele decizii CCR sunt netranspuse inca in legislatie de legiuitor. Avem numeroase directive ajunse la termen si netranspuse. Am inceput elaborarea unor legi in acest sens.
- Avem 27.234 de detinuti in penitenciare si perspectiva deloc placuta de a fi condamnati de CEDO. Exista in Parlament un proiect de lege pentru gratierea unor pedepse. Ieri am fost acolo si am cerut amanarea lui pentru ca Guvernul sa vina din urma cu masuri complementare. Gratierea nu e solutia miracol care sa rezolve problema aglomeratiei din penitenciare. Comisia Juridica a fost de acord.
- Avem MCV, care nu prevede conditionalitati obiective. Vom depune toate diligentele pentru a vedea cum le putem indeplini pentru a obtine ridicarea MCV.
- Am cerut institutiilor sa ramana in matca constitutionala. Constitutia trebuie pe deplin respectata, alfel exista riscul ca unele autoritati sa intre peste competenta altora, asa cum s-a intamplat cu celebra OUG 13, abrogata de Guvern, respinsa de Parlament ca tot romanul sa fie convins ca ea nu mai e in vigoare si nu poate sa renasca, eventual, printr-o decizie de neconstitutionalitate.
- Ordonanta nu a fost o problema, problema a fost de procedura. Societatea a reactionat ca a fost adoptata la 11 seara, nefiresc. Guvernul putea sa o lase sa intre in vigoare in ziua respectiva, dar a dat un termen de intrare in vigoare. Personal am banuit o lipsa de abilitate in tehnica legislativa, nu un gand ascuns.
- Ordonanta a generat proteste si altceva, mult mai important, pentru statul de drept. DNA a anchetat ministrii care au participat la adoptarea OUG, presedintele Senatului a considerat ca DNA a intrat in puterea legislativa si CCR a fost sesizata.
- CCR a dat o decizie care mie imi place foarte mult: Legiuitorul are competenta sa aprecieze oportunitatea unei legiferari, ca procurorul nu are competenta sa urmareasca penal legiuitorul si prin decizia data CCR a statuat existenta unui conflict juridic.
- Important e ceea ce a statuat pe viitor: ca procurorul nu poate ancheta ministrii care adopta acte normative.
- Fiecare putere, autoritate, trebuie sa isi cunoasca, respecte, sa ramana in matca constitutionala.
12:12 - Presedintele Comisiei LIBE, Claude Moraes, anunta inceperea dezbaterii, care va dura o ora si jumatate. Fiecare vorbitor are la dispozitie 8-10 minute.
12:07 - Dezbaterea incepe cu cateva minute de intarziere, subiectul discutat anterior in comisie nefiind inca epuizat.
11:51 - Printre participantii la dezbatere se afla si Andrei Rosu, unul dintre cei mai cunoscuti protestatari din Piata Victoriei.
11:50 - Europarlamentarul Monica Macovei anunta ca va participa la dezbaterea organizata de Comisia pentru libertati civile, justitie si afaceri interne (LIBE) si va sustine la final o declaratie de presa.
"Vor sustine declaratii de presa si vor raspunde la intrebari reprezentanti independenti ai protestatarilor din mai multe orase ale Romaniei, participanti la dezbatere, precum si profesorul Gabriel Liiceanu", a mai scris pe Facebook Monica Macovei.
11:45 - Mai multi protestatari vor fi prezenti la dezbatere.
"Liderii politici ai grupurilor parlamentare europene vor primi de la delegatia #REZIST proclamatia Romania 2017+. Proclamatia contine cele 8 puncte pe care protestatarii le cer tuturor partidelor, dar si un text in limba engleza care prezinta cele 50 de zile de proteste si demersurile legale ale reprezentantilor PSD pentru gratiere si modificare a legii penale", scrie pe Facebook jurnalistul Malin Bot.
Programul dezbaterii:
Cuvant de deschidere
Claude MORAES, Presedinte, Comisia LIBE
Tudorel Toader, ministrul Justitiei, reprezentant al Guvernului Romaniei
Liviu AVRAM, Redactor-sef adjunct, Adevarul (din partea grupului PPE)
Dana GARBOVAN, Presedinte, Uniunea nationala a judecatorilor din Romania
Gabriel LIICEANU, Profesor, Universitatea Bucuresti (din partea grupului ECR)
Attila BIRO, Jurnalist de investigatii (grupul Verzilor)
Victor Alistar, TI Romania (din partea grupului SDP)
Evenimentul are loc la sediul Parlamentului European din Bruxelles si este transmis live pe pagina comisiei LIBE.
Inregistrarea video va putea fi accesata si descarcata ulterior de la acest LINK..
Ordinea de zi si documentele legate de activitatea Comisiei LIBE sunt disponibile AICI.
Citeste mai multe despre dezbatere comisia LIBE justitie Romania
Articol citit de 17132 ori
Ministrul Fondurilor Europene anunta cum poate fi decontanta autostrada Brasov-Comarnic
Rusia cheama tari NATO la ''jocuri armate internationale'', inclusiv un biatlon cu tancuri de asalt
Ministerul Fondurilor Europene va finanta un institut pentru servicii medicale de inalta performanta
PNL si PSD se cearta la Focsani, faza pe Unirea Principatelor: Oprisan il acuza pe Berbece de abuzuri
Un barbat este cautat de politisti dupa ce a furat 20 de kg de...salam
- Victor Alistar , un vandut ! :o(((
"Justitia din Romania, in dezbatere la Bruxelles - Sorin Avram, despre OUG13: A fost capcana perfectaLIVE (Video)"
"Romania e condusa de doi penali", a spus domnul Liiceanu la...
... Bruxelles. Si eu vorbesc de mult despre faptul că ne conduc penalii Dragnea si Tăriceanu, dar nu sunt persoana publică și cine sa ma creada? Poate pe domnul Liiceanu l-or crede.
In anul 2012, Monica Macovei spunea tot in PE că la referendum s-au furat 2,5 milioane de voturi. La ce să ne așteptăm astăzi? Continuarea circului de acasă, Macovei aducand și 30 de "protestatari" in sală pentru a face atmosferă! Ce nație mai suntem ...
P.S. Dana Girbovan nu va participa, iată și motivul:
"In urma mai multor solicitari din partea presei, confirm ca am fost invitata de presedintele Comisiei LIBE din Parlamentul European sa particip la dezbaterea de azi pe tema justitiei si democratiei din Romania, insa am anuntat ca nu pot participa la aceasta.
Regret sa constat ca aceasta nu va fi o dezbatere tehnica, ci una vadit politizata, ce va exporta in Parlamentul European luptele politice interne romanesti, nepermitand o evaluare obiectiva si riguroasa a justitiei din Romania.
Dezbaterile jurnalistice și politice isi au rolul lor, dat fiind ca justitia e un subiect de interes public. Cand se doreste insa evaluarea in substanta a unui sistem de justitie, discutiile trebuie purtate de experti si practicieni ai dreptului, intr-un mod nepartizan, care sa permita discutii fundamentate si analize critice, absolut necesare in orice evaluare profesionista.
UNJR si-a aratat deschiderea de a colabora cu presedintele Comisiei LIBE pentru a organiza o viitoare conferinta ori dezbatere in Parlamentul European, la care sa participe experti si practicieni ai dreptului care sa ofere, intr-un mod profesionist si nepartizan, perspectiva lor bazata pe practica academica si/sau din instante asupra justitiei din Romania."
MM aceea procuroare comunista care in 2017 predica despre
democratie si stat de drept?!?!?!??
Aceasta individa care pe tot parcursul carierei ei de europarlamentar a avut o atitudina profund antiromanesca!!
Nu cred ca mai exista in Parlamentul European un europarlamentar care sa fi hulit tara ca MM!!!
RUSINE MM!!!!
Ha ha! Rusine mai degraba celor ca d-stra care pun
'imaginea tarii' deasupra adevarului si implicit bunastarii populatiei.
Poporul geme sub asuprirea coruptiei, Romania are nevoie de dreptate si eradicarea coruptiei sa poata creste nivelul de trai si increderea in institutiile care ar trebui sa slujeasca cetateanul.
DUTTY, sa-ti dezvalui tu insuti lipsurile nu e o
rusine. Rusine este atunci cand bagi sub pres gunoiul, asa cum fac pesedistii si aldistii, cei care ne fac pomeni electorale fara acoperire.Daca Doamna Monica Macovei este corecta si spune lucrurilor pe nume nu trebuie blamata, ci apreciata. Shalom
Hmm! Trist dar adevarat! Nu doar Romania insa si SUA este
condusa de penali, doar ca in SUA n-au fost condamnati inca dar faptele sunt clare.
In cel mai recent interviu al sau, eroul Edward Snowden afirma clar ca 'presedintii incalca legea' cu supravegherea, Bush este criminal de razboi iar Obama a legalizat asasinarea cetatenilor Americani inafara teritoriului SUA cu drone.
El a mai avertizat ca 'a crede in democratie nu este indeajuns' trebuie ca oamenii sa ia pozitie pt ce este drept, ceea ce cred. Cuvinte potrivite si necesare in intreaga lume dealtfel. Vedeti interviul:
https://www.youtube.com/watch?v=FPgrCIawPKM
DUTTY Rank user: x5 22.03.2017, 13:47
Personal imi este RUSINE cu o mare parte de asa zisi Romani
ce tin partea Penalilor si Hotilor de la cel mai inalt nivel!!
Nu pot sa inteleg mentalitate stricat a celor ce apara
un Condamnat Penal ca DraKnea sau unul ca Tariceanu care are
peste 500 000 000 € in banca lui Patriciu!!
Poate justifica de unde are monedele??
Ma intreb ce gel de dus, ce crema de corp a folosit filosoful (Liiceanu) in aceasta dimineata? Urma o zi grea si incarcata printre profani, fie ei si cu papion european:
"Iți mărturisesc că, la randu-mi, petrec in fiecare dimineață, in baia mea, minute de adevărată voluptate și toate in preajma răsfățurilor pe care mi le procură mai intai dușul matinal – cu alegerea, după felul in care voi incepe ziua, a gelului de duș cel mai potrivit (șovăi zilnic intre mirosurile de ghimbir, ceai verde și lavandă de la Roger & Gallet) -, apoi, odată dușul terminat, utilizarea cremelor de față de la Clinique, a cremelor de corp de la Molton Brown sau a gamei de The Vert de la Bvlgari, in sfarșit, alegerea parfumului din prima parte a zilei: Carolina Herrera sau Bois d’Argent de la Dior. " (Ionut Cristache)
SOS! Romania in capcana coruptilor
Gabriel Liiceanu, Liviu Avram si Attila Biro au fost la mare inaltime. Ce au spus ei sintetizeaza realitatea la care s-a ajuns dupa 27 de ani de dominatie mafiota, ajunsa astazi la apogeu.
Attilo Biro este un adevarat patriot. Sa fii patriot nu inseamna sa te bati cu pumnii in piept, ci sa tii cu tara si cu dreptatea ei. In schimb, romanul neaos, vranceanul ministru Toader, ce mult "bine" face tarii, sprijinind puterea mafiota! Nu e politician, dar ii slujeste cu zel si, evident, va fi mai abil decat predecesorul. Doar atat.
Alistar a ramas li.cheaua pe care o stiam.
Presimt ca nu se va ramane aici si ca Europa va da Romaniei, aflata in capcana coruptilor, ajutorul cuvenit.
- mai bengosule, afla ca la ultimul referendum eu cica am votat impreuna cu familia mea, lucru imposibil deorece eu veneam in ziua aia din china si ai mei erau in Belgia!
Am depus plangere penala si un procuror, prieten din copilarie m-a sfatuit sa nu ma mai agit ca sifonul ca varu'lu tonta a dat dispozitie sa se puna batista pe tambal!
nu stiu exact cate milioane dar trei voturi s-au furat sigur!
@Bengosu
DNA a deschis un dosar in rem, in urma unui denunt de savarsire a infractiunii prev. de art.13 din Legea nr.78/2000 (infractiuni asimilate infractiunilor de coruptie). Procurorul de caz si-a facut datoria.
Cititi "concluzia" din comunicatul DNA (voi credeti ca toti romanii au orbul gainilor?) http://www.pna.ro/comunicat.xhtml?id=8044
Interpretarile si povestile mafiei feseniste (in frunte cu presedintele CCR, fostul Presedinte al Camerei Deputatilor Fesene) sunt penibile.
Sper ca Dorel, Imparatul Justitiei lui Draqnea, va fi pus la locul
sau de catre ceilalti participanti la aceasta dezbatere europeana. Romanii doresc Justitia unui stat de drept, nu justitia lui Draqnea, Grineanu sau Dorel Toader.
Ciuma rosie se joaca cu rabdarea romanilor. Punctul de autoaprindere poate fi foarte repede atins !!!
Tiens, incepe acum discutia in PE. Sa o auzim.
Ce urat a imbătranit Liiceanu!
[Dragnea a spus săptămana trecută: "Trebuie să ne concentrăm pe demiterea doamnei Kovesi!"]
Cum poți să minți in halul acesta măi filozofule?
Cred că o să fim dați afară din Europa, merităm cu prisosință ..., in viitoare arhitectură europeană nici nu apărem pe undeva!
Liiceanu un VINDUT si cam atit!!!!!!!!!!!!
.)))))))
Baliverne comuniste ! Cum e Liiceanu vindut, iar
dumneata nu esti ?
In rezumat: FURATI ZIUA, ca noaprtea nu e bine :)
+++ RIP PSD +++
o posibila solutie ?
Prevad, (sper) ce se va intampla in Romania intr-un viitor apropiat; Situatia prezinta multe similitudini cu ce s-a intamplat in Franta in 1968 si mai recent cu ce s-a intamplat in Islanda. Marea parte dintre politicieni si slujitorii lor din administratie o vor tine in forta pentru a-i incaleca pe cei care rezista; La primul mare abuz de care vor da dovada (probabil incercarea de destituire a procurorilor sefi (general si/sau DNA) sau incercarea de suspendare a lui Iohanis se vor trezi cu milioane de romani in strada.
Este previzibi ca acestia (protestatarii)sa ceara/impuna in forta, dupa modelul islandez, introducerea in Constitutie a unor principii care sa apere cetatenii de abuzuri de orice fel (abuz de putere, abuz de incredere, etc) sa se clarifice rolul statului, sa se clarifice separarea puterilor in stat si mijloacele care se dau fiecarei institutii pentru exercitarea puterii (ex: parlamentul elaboreze legi, guvernul sa implementeze legile; curtea constitutionala judeca doar constitutionalitatea legilor (si nu face pe arbitrul); iar gestiunea fondurilor publice sa fie facuta de profesionisti din afara sferei politice) obligativitatea respectarii Constitutiei de toti cei implicati in conducerea statului (cei care nu respecta sa fie suspendati din functie)
Ar fi o adevarata lustratie, bazata pe fapte in exercitiul functiei si nu pe dosare (in stilul fostei securitati)
Inainte de a darama (schimba prin forta) actuala ordine constitutionala (asa cum s-a intamplat in Islanda) ar fi poate util sa recurgem la o campanie de strangere de semnaturi, pentru ceea ce ne dorim noi ca si cetateni sa fie inscris in Constitutie; momentul este favorabil; pe langa emotia puternica a cetatenilor exista si agenda politicului car doreste (trebuie) sa modifice Constitutia. Exista temeri ca la un eventual referendum nu s-ar prezenta suficienti cetateni la vot si de aceea s-a lansat campania (emotionala) si perfect paralela cu cerintele unei Constitutii: este vorba despre campania Coalitiei pentru familie. Noi ca cetateni responsabili avem o agenda mult mai importenta si care se incadreaza perfect in cerintele unei Constitutii: functionarea statului de drept pe principii resonsabile; daca am colecta cateva milioane de semnaturi, (ceea ce in contextul actual nu ar fi deosebit de greu) iar politicienii ar incerca sa ignore aceste doleante, s-ar trezi cu un boicot masiv pentru orice alte modificari.
Se exprima tovarasul Dorel de la Injustitie, in romanieste, cu un
usior accent rusesc :))) Vorbeste bland si cu oarecare poticneala, afirma ca nu este membru al nici unui partid ! Se lauda cu toate calitatile sale academice si parcursul sau :))) Bagajul tovarasului Dorel este etalat tuturor, cu o limba de lemn perfect comunista.
A sosit vremea inceputului sapaturilor. A luat-o pe ocolite, acum scoate cazmaua si aplica loviturile aprobate de Dragnea :))) Parca il aud pe Ceausescu :)))
Vorbeste de inflatie legislativa si de necesitatea ca PSD sa corecteze toate acestea :))) Cica CCR extrage "veninul" de neconstitutionalitate. Dar o sa fie mai bine mai tarziu, dupa ce vor face socialistii tot ce trebuie.
Sustine proiectul gratierii din parlamentul roman :))) OUG13 versiunea 2 :)))
MCV-ul ii zgarie inca pe retina, dar el spera sa scape de el.
Discuta de conflictele intre puteri, accentuaind ca justitia sperie guvernul, care a fost obligat sa renunte la OUG13, care era una buna de tot iar guvernul putea sa o lase sa curga, in ciuda protestelor populare :)))
Acum ataca DNA care a anchetat guvernul; il lauda pe Tariceanu si CCR :((( Lui Dorel ii place decizia CCR, dit-donc ! Procurorii nu pot urmari penal ciuma rosie, nici pe viitor !
Aplauze moi...
Urmeaz dl. Avram, care arata ca simplu cetatean, legatura intre
banii sai si administratia care il fura prin coruptie si alte porcarii guvernamentale sau parlamentare. Omul este foarte clar si are un discurs plin de imagini :)
Bun discurs ! Pune in avans mizeria gratierilor coruptilor. Agenda ascunsa a socialistilor :))) Capcana perfecta, victima este romanul. Adevaruri alternative :)))
care banii ba auslandere,
ca astia de la Adevarul, Secu-Realitatea TV, Romania Libera sunt in insolventa de ani de zile, nu au platit nicio taxa la stat, inclusiv impozitul pe venit al tefelistului sorici avram ?
Aplauze in sala la discursul lui L. Avram !!!
Presedintele roaga sala sa nu mai areactioneze :)))
tudorel, un servil ministru de in-justitie al hotilor si
nesimtitilor din parlament!!!! Pe cind draga tov tudorica sa aiba poporul un cuvint de spus???? daca unul fura o piine ca ii e foame e la puscarie.Ai tai firtati certati cu legea pot face ce vor,e asta justitie ,si vor si amnistie!!!Voi nu conduceti tara si un popor voi o distrugeti si veti declansa cea mai mare revolutie romana!! sinteti niste nemernici si la fel cu cei care servesc si aici interesul celor corupti!!!!! pentru voi nu exista lege o puteti evita cu cite o oug sau o gherla data in miez de noapte si a doua zi sinteti iar curati...sper sa se ridice toata tara sa va scoata din parlament ,guvern si alegeri anticipate sa repuna tara pe fagasele democratice!!! La....cu voi!!!!
Discursul domnului Liiceanu a fost percutant si fara concesii la
adresa coruptiei socialiste si soialiste. A citat numele doamnei Kovesi si a facut rezumatul activitatii sale anti coruptie.
Lui Dorel Tudorel o sa-i fie dificil sa o demita! Daca ar avea intr-adevar aceasta posibilitate legala.
Ai atita minte cit aia de pe bicileta!!!!
Liceeanu a avut drepta ca Romania este condusa de 2 penali ,pe unul il stim e ala cu casele de le-a cumparat cu acte false ,iar la celalalt (adica la nr2 in stat,caci astia sunt primii doi care conduc Romania)inca nu este condamnat si i se aplica prezumtia de nevinovatie!!!!
Si mai date jos de pe bicicleta!!!
Mai Diuti, ai aparut iar pe scena, pramatie mica?
Ca nu te-am mai vazut demultisor pe-aici. Sau te-ai gandit sa-ti mai reactivezi unul din alea 10-12 nick-uri pe care le ai? Deh, ce sa-i faci, directiva de partid, nu te poti juca, treaba-i groasa, stapanii pesedoi sunt la ananghie si trebuie ca si voi, sustinatorii fideli ai PSD (ca sa nu va jignesc cu numele de postaci) sa va multiplicati virtual pe net, sa va reactivati si sa va folositi toate nick-urile din dotare, ca sa dati impresia ca sunteti mai multi, foarte multi, eventual "tot poporul".
Bun, hai sa trec totusi la subiect: zici ca esti de acord cu afirmatia lui Liiceanu, ca doi penali conduc actualmente Romania. De unul zici ca cica e presedintele Iohannis, care de fapt nu e penal, fiindca chestiunea cu casele alea pe care tot bateti toba e CIVILA, iar intre civil si penal e totusi o diferenta. Uriasa. Bun, dar hai sa trecem cu vederea stupiditatea asta pe care o sustii. Sa trecem la capitolul doi al afirmatiei tale. Cel al penalului al doilea. Adica Talhariceanu. Zici ca e deocamdata "in cercetari" si inca "nedovedit". N-ai nicio grija, o sa fie. Dar pana una-alta recunosti ca e Penalul numarul doi in Romania. In esenta, recunosti totusi ca Talhariceanu e PENAL. Al doilea, al treilea, al patrulea la nivel national, dar ESTE!
Ai vrut si tu sa faci o smecherie, o intorsatura cica "subtila" de condei prin care sa-i acuzi pe unii care nu-ti convin si sa-i dezvinovatesti pe altii care-ti convin. Numai ca nu ti-a iesit smecheria.
Mai incearca. Eventual cu mai multa inteligenta. Altfel o sa te taie stapanii de la prima de Pasti. Si-o sa ramai fara capullamiel de Sarbatori.
liigheanu
romania e condusa de doi penali ...+ un hot! :))
ce parere are filozofasul asta despre un presedinte care a folosit acte false ca sa-si insuseasca doua case??
Dar cum a luat Dragnea toate mosiile lui ?
Ca doar nu a muncit niciodata nimic.
Bai turcalete ahmed,
"Filozofasul" asta de care vorbesti a fost discipol al marelui filosof Noica si are publicate mai multe carti, articole si studii, si are acordate mai multe premii si distinctii nationale si internationale, decat ai tu fire de par la cucul ala mahomedan pe care inca il mai porti in pantaloni, asa, de decor.
Te-ai gasit tu sa-l critici si sa-l iei in deradere pe Liiceanu, tu, un neica-nimeni care nu ai scris in viata ta mai mult de doua-trei ineptii stupide postate pe-aici, pe site-ul asta, fiindca ti se da voie sa le postezi.
Si nu mai tot bate darabana pe "casele lui Iohannis" obsedant, la nesfarsit. Asta e calul de bataie al vostru, al pesedoilor care nu aveti de ce altceva sa va agatati in acuzatiile voastre stupide. Va agatati disperati ca de colacul de salvare care va da si voua un drept imaginar la replica. La fel v-ati tot agatat ani la rand de flota cica vanduta de Basescu, desi aia a fost vanduta sub directiva lui Vacaroiu, pesedoi de-al vostru. Si tot nimic n-ati realizat cu acuzatia asta repetata obsesiv. Nici cu acuzatia privind casele lui Iohannis nu o sa realizati nimic. Bateti toba aiurea, pe subiectul vostru drag, doar ca sa aveti acoperire pentru magariile si ticalosiile comise de talharii vostri. Dar talhariile "altora" sunt de fapt construite dupa interesul vostru, mai turcalete ahmed. Iar ticalosiile voastre, ale pesedoilor,sunt reale si se vad limpede pana si din avion, fara binoclu.
Mai cipriotule esti pe aratura rau de tot
De ce te bagi TU in treburile celor mari si nu iti vezi de treaba ta (adica sa scrii ceea ce ti se dicteaza)?!?!
Si apropo vezi ca Cipru inca ii impartit in doua!!!!
Interviul lui Dorel Tudorel pe hallul PE a semanat ca doua picaturi
de apa cu interviul lui Ceausescu inainte de a fi impuscat ca un caine :)))
Aceeasi limba de lemn si refuz de a raspunde unor simple intrebari adresate cetateanului, nu ministrului: Credeti ca un condamnat penal poate sa ocupe o functie in stat, in parlament, in guvern?
A luat-o usor la vale :))) sub rasetele celor prezenti.
Asta este ciuma rosie care ca cancerizeaza de citeva decenii.
Ar trebui sa incepeti o chimioterapie viguroasa ! Sau macar un chiuretaj social si politic.
discursul lui dorel
a fost adresat muai celor din bantustanul PSD
Tudorel ii minte si pe straini, la Bruxelles, ca cica problema ar fi fost ORA la care s-a adoptat OUG 13.
Cred ca mafia PSD isi doreste sa fie haituita de milionul de bucuresteni din strada scos de prostia lui Toderica !
Dorel se orienteaza
dupa ora la care se inchide non-stopul
Respect dle. Liiceanu !
Respect dle. Avram !
Respect dna. Monica Macovei !
Dac-ar fi dupa sustinatorii mafiei PSD toti ar trebui sa fim spalati pe creiere de catre haznalele condamnatului penal Voiculescu si a urmaritului international Ghita, acolo unde se propaga numai directia politica transmisa de condamnatul penal Dragnea (seful mafiei PSD plina de hoti care ne-au furat si si-au batut joc de noi in ultimii cel putin 27 de ani) si a urmaritului penal Tariceanu !
Sindromul Stockholm!
Ai auzit de asta, vreodata? Sau tu citesti numai Ziare.com/SRI?
Rebonsoir Monsieur Stan Rank user x 5,
Ce placere sa regasesc stilul Dv. elegant ! Sunteti inegalabil, chiar ma-ntreb pe unde ati fost scolit. Ce atacuri magistrale, cata subtilitate ! Va citesc de mai bine de un an si mi-am facut chiar si niste photocopii ca sa am la ce medita in timpul liber. Spuneti-mi, pe sigla v-ati pus niste doberi allemand ? Daca da, e super, atacatorul trebuie simtit si prin vizual !
Sau cand va puneti sa va bateti joc de Alba ca Zapada, un vrai gentleman, classe et finesse. Toleranta e o notiune inutila, ce sa mai zic de respectul minim pentru cel care nu-ti impartaseste parerile. Ori gandesti ca mine, ori esti un nimic, in cel mai bun caz numai bun sa incasezi insultele mele ca verdict.
Am mai observat ca aveti o afectiune speciala pentru adjectivul "maron", ma-ntreb de ce va este atat de drag.
Da, mi-ati raspuns ieri, adaugandu-mi pastila Rank user x2,..., vai, dac-ati sti ce umilinta am resimtit, aproape ca n-am putut sa-nchid un ochi toata noaptea ! Dv. atat de mare si important, iar eu atat de mica prin comparatie.
Sper ca Putin nu va citeste, ca altfel cred ca i s-ar face o frica, de nici nu stiu daca si-ar mai reveni. Mare noroc pe el ca n-a apucat sa-nvete limba romana.
Simt ca o sa va treaca gandul sa-mi aruncati ca va scriu de la Moscova. Va las sa ghiciti de pe ce meridian imi permit sa va abordez, repet din pura admiratie pentru stilul Dv. inegalabil.
Bonne nuit, mon cher Rank user x5 !
@neko2, 21:10-spakoinai noci, daraghie neko2!
Credeam ca ti-am explicat ce-i cu stilul postarilor mele, dar vad ca nu te-am convins! :-))
Imi place ca esti foarte selectiv in a alege din postarile mele, exact pe cele dirijate catre trollovi, desi mai am si altele; trag concluzia ca doar astea iti stau pe suflet! :-))
Bine inteles, esti frantuzit sau englezit, ca toti trollovii care vor sa-si creasca credibilitatea cu acest "lustru" occidental! Si tot ca ei, te dai rezident in USA, Canada sau alta tara de libertati si cultura! Te inteleg, daca spui ca esti din Kishinew sau Tiraspol, nu prea produci cine stie ce efect!
Ar mai fi si varianta unor rezidenti faliti in acele tari, care recurg la trollo-propaganda ca ultima resursa de supravietuire, dar parca nu m-as inclina catre aceasta ipoteza!
In orice caz, citeste-ma in continuare si complimenteaza-ma; regret ca m-ai descoperit asa de tarziu, fiindca postez de prin 2009, la inceput doar ca sa nu uit limba romana, fiindca au fost ani intregi cand ziare.com a fost singurul meu contact cu limba materna.
Observ ca nu numai sunteti un atacant virulent, dar si de o modestie demna de invidiat : deci ceea ce la altii nu reprezinta decat un "lustru occidental", in cazul Dv. este autentic. Cum *** am putut sa ma gandesc la altceva ?
Si-n asa-zisul Dv. dor de limba romana, va exersati in adjectivul "maron", pe care-l distribuiti dupa bunul Dv. plac ? Interesanta exprimare a dorului de tara, mai mai sa-mi provocati mila.
"Ar mai fi si varianta unor rezidenti faliti in acele tari, care recurg la trollo-propaganda ca ultima resursa de supravietuire", da ce spirit fin de observatie, sigur toti cei care nu au aceeasi parere cu a Dv. sunt fie "maron", fie platiti de Putin. Ma-ntreb in care tara ati dobandit acest autentic "lustru occidental".
Pentru un ochi avizat, afisarea ostentativa pe care o practicati, este un prim simptom de slabiciune si complex si nicidecum de forta. Asta luati-o ca pe un sfat gratuit.
Cand veti invata sa respectati si opiniile altora fara sa va simtiti obligat sa-i insultati (ciudat ca n-ati invat-o pana acum acolo unde locuiti ca autentic occidental si nu ca noi altii - plebea ), atunci o sa renunt sa intervin in comentariile Dv.
Gute Nacht, lieber Rank user x5
Hai sa vedem !
Sindromul Stockholm: In 1973, doi bărbați inarmați pană in dinți au incercat să jefuiască o bancă luand ostatici 4 funcționari ai băncii. Timp de 6 zile au durat negocierile intre autorități și jefuitori, timp in care, ostaticii s-au aflat permanent sub amenințarea armelor, ba, mai mult, agresorii le-au legat la un moment dat centuri cu explozibil amenințandu-i că vor fi aruncați in aer dacă negocierile eșuează. Politia suedeză a reușit totuși să induplece agresorii și centurile au fost inlăturate, dar, intr-un moment de neatenție al criminalilor cand echipele de intervenție au pătruns in bancă, victimele au inceput să-și apere agresorii și au incercat să-i ajute. Mai mult, victimele s-au opus incercării autorităților de a-i elibera, apoi au refuzat să depună mărturie impotriva criminalilor și au angajat, pe banii lor, avocați pentru a-i apăra pe nemernici. Totul a culminat cand una dintre ostatice s-a căsătorit cu unul dintre agresori, aflat in inchisoare.
Sindromul Romania: in 1989, Ion Iliescu, apropiat al lui Ceaușescu, organizează o lovitură de stat dublată din intamplare de o revoltă și inființează FSN-ul, devenit peste ceva ani PSD. Sub influența rusească, comuniștii ne vand țara, ne umilesc tinerii, organizează mineriade sangeroase și iși inscăunează urmașii. PSD aduce țara in ultimul hal al sărăciei, marea majoritate a romanilor fiind atat de sărmani și needucați incat consumă un singur tub de pastă de dinți pe an. Mafia PSD din Parlament și Guvern, sau maina-n mana cu guvernanatii, execută de-a lungul anilor un amplu genocid intelectual prin "reforma invățămantui" condusa de Androneasca, astfel oamenii devin incet incet legume de canapea in fața televizorului, cu balele curgandu-le la Măruță și la Capatos. Intre timp, in toți acești 26 de ani, mafia PSD a reușit să-și umple conturile din sursa inepuizabilă a "Sănătății", de unde a extras cateva sute de milioane de euro din medicamente și dezinfectanți, din licitații măsluite unde s-au vandut fabrici și uzine la preț de garsoniere, din fonduri europene delapidate etc. Cand in sfarșit a mai apărut un oarecare salvator care să vrea binele comunității, romanii abuzații au aparat cu indarjire acțiunile jefuitorilor organizati in mafia PSD, au opus rezistență activă, au lipsit de la vot ori au votat aceiași mafie PSD și, per total, nu și-au dorit o viață bună sau mai decentă. Nici măcar pentru copiii lor.
Acum ziceți voi, care e mai tare? Sindromul Stockholm sau Sindromul Romania?